વિજય રામચંદ્ર જાધવ અને તેમના કેટલાક સમવિચારી સહયોગીઓ દ્વારા ૨૦૦૬માં ઘાટકોપરમાં સમતોલની શરૂઆત કરી હતી. શરૂઆતમાં જગ્યાથી માંડી નાણાં સુધીની અનેક સમસ્યાઓ હતી. એક દિવસ થાણેના સ્વયંસેવક માધવ જોષી સાથે મુલાકાત થઈ. એ મુલાકાત તેમને ત્યાંના તત્કાલીન પ્રાંત પ્રચારક શ્રી જયંત સહસ્ર બુદ્ધે પાસે દોરી ગઈ. બસ ત્યારથી જ સંઘ અને સમતોલ સંસ્થા અતૂટ બંધનમાં બંધાઈ ગયાં. સંઘના અનુષાંગિક સંગઠન હિન્દુ સેવા સંઘે થાણે જિલ્લામાં મામનોલી નામના ગામે મન પરિવર્તન શિબિર માટે ૧ એકર જમીન દાનમાં આપી અને વિભાગ સહકાર્યવાહ મહેશ દેશપાંડેએ સમતોલના કાર્યાલય માટે પશ્ર્ચિમી દાદરમાં જગ્યા આપી અને સહયોગ માટે કેટલાક ટ્રસ્ટીઓ મળ્યા. સંઘનો પ્રાથમિક શિક્ષાવર્ગ કરી ચૂકેલ વિજયજીએ બાળકોની ઘરવાપસીની સાથે સાથે પરિવર્તન શિબિરમાં સંસ્કારમય શિક્ષણ અને યોગ સાથે દેશભક્તિની રૂપરેખા બનાવી.